টুয়েন্টি২০ আন্তর্জাতিকের রেকর্ড তালিকা
টুয়েন্টি২০ আন্তর্জাতিক ক্রিকেট (টি২০আই) আন্তর্জাতিক ক্রিকেট কাউন্সিলের পূর্ণাঙ্গ সদস্যসহ সকল অনুমোদিত সদস্যদের মধ্যে অনুষ্ঠিত হয়। টেস্টের বাইরে অবস্থান করে টুয়েন্টি২০ আন্তর্জাতিকে উভয় দল একটিমাত্র ইনিংস খেলার সুযোগ পায়। উভয় দলের জন্য ২০ ওভার বরাদ্দ থাকে। ১৭ ফেব্রুয়ারি, ২০০৫ তারিখে নিউজিল্যান্ড ও অস্ট্রেলিয়ার মধ্যে প্রথমবারের মতো টুয়েন্টি২০ আন্তর্জাতিক অনুষ্ঠিত হয়েছিল। তারপর থেকে ৮৮টি দলের মধ্যে এ পর্যন্ত এক সহস্রাধিক টি২০ ম্যাচ অনুষ্ঠিত হয়েছে। টি২০আই মর্যাদার অধিকারী দলের সংখ্যা বৃদ্ধি পাওয়ায় খেলা আয়োজনের সংখ্যাও উত্তরোত্তর বৃদ্ধি পাচ্ছে। মূলতঃ সংশ্লিষ্ট দেশের ক্রিকেট বোর্ডগুলো তাদের মূলধন বৃদ্ধিকল্পেই এ খেলার আয়োজন করার উদ্যোগ নেয়। টুয়েন্টি২০ আন্তর্জাতিকে কমপক্ষে ৫০টি ম্যাচে অংশ নেয়া দলগুলোর মধ্যে জয়ের শতাংশে ৬৭.৯৭% নিয়ে আফগানিস্তান শীর্ষ স্থানে অবস্থান করছে। অন্যদিকে, জিম্বাবুয়ে ২৬.০৪% নিয়ে সর্বনিম্নে অবস্থান করছে।